Thelo Aasgaard

**Thelonious Gerard Aasgaard** (født 2002) er en engelskfødt norsk fotballspiller som spiller for den skotske klubben  og han lager og produserer også musikk under artistnavnet **Thxlo.**

Aasgaard ble født i Liverpool med norsk far og fransk mor. Faren Jonathan Aasgaard er fra Oslo, og solocellist i Royal Liverpool Philharmonic, og moren Georgina Aasgaard er også en profilert cellist og musikkterapeut. Begge har inspirert Thelo til å utforske musikkens verden, selv om han har valgt en helt annen sjanger enn klassisk musikk. Begge søsknene hans, Ishy og Olga, er profesjonelle jazzmusikere.

## Fotball
Aasgaard var først tilknyttet akademiet til  fra 2010 inntil han forlot klubben i 2016 som 14-åring til fordel for Wigan Athletic, en klubb med sterk tradisjon for å utvikle unge spillere. I oktober 2020 debuterte han for Wigans seniorlag i en kamp mot Peterborough United. Bare en måned senere scoret han sitt første mål, et langskudd mot Oxford United. I januar 2021 signerte han sin første kontrakt som profesjonell fotballspiller med Wigan. 21. juli 2023 skrev han under en ny femårskontrakt med  med varighet til 30. juni 2028. I løpet av fem sesonger i Wigan spilte han 140 kamper og skåret 23 mål, og ble en nøkkelspiller i klubbens midtbane.

I januar 2025 kjøpte  ham for 3,5 millioner pund og han debuterte 1. februar mot Sheffield Wednesday. Han spilte kun 17 kamper og scoret 2 mål for Luton. Da Luton rykket ned fra EFL Championship ble han 5. juli 2025 kjøpt opp av  som spiller i Scottish Premier League. Overgangssummen ble rapportert til å være 3,5 millioner pund, og han skrev under på en kontrakt med varighet til 2029. Aasgaard fikk sin debut for Rangers i august 2025 mot Ross County.

### Landslag
Aasgaard debuterte på Norges G17-landslag i 2018, hvor han spilte tre kamper. Han ble tatt ut til U20-landslaget i 2021, og noterte seg for fem kamper og ett mål.

I 2023 tok han steget opp til U21-landslaget, hvor han spilte 11 kamper og scoret 2 mål. Han ble brukt både som offensiv midtbane og kantspiller, og imponerte med sin evne til å skape rom og slå presise gjennombruddspasninger. 15. juni 2023 fikk han sin første U21-landskamp for Norge mot Skottland. 12. oktober 2023 scoret han sitt første landslagsmål for U21 mot Østerrike. Han spilte 11 kamper og skårte 2 mål på U21-landslaget.

11. mars 2025 fikk Aasgaard sin debut på Norges A-landslag i VM-kvalifiseringskampen mot Moldova. Han startet kampen og leverte både et mål og en målgivende pasning i en overbevisende 5–0-seier. I neste kamp mot Israel var han innbytter, men var fortsatt en del av landslagstroppen gjennom våren og sommeren. Landslagssjef Ståle Solbakken gjorde det klart at Aasgaard måtte spille på høyt klubbnivå for å beholde plassen, noe som bidro til hans overgang fra Luton til Rangers.

9. september 2025 spilte  VM-kvalifiseringskamp på Ullevaal mot Moldova. Etter 64 minutter ble Aasgaard byttet inn for Horn Myhre på stillingen 6-0 og skåret fire mål. Det første kom etter kun fire minutter på banen da han sto for 7-0-målet. Etter 12 minutter la han på til 8-1, etter 15 minutter lot Haaland han ta et straffespark, slik at han skulle få hat-trick. Aasgaards straffespark gikk i mål til 9-1 og helt på slutten av kampen, etter at han hadde spilt i 27 minutter, skårte han 11-1-målet.

## Musikk
Under artistnavnet **Thxlo** produserer han musikk innen hiphop, lo-fi og alternativ rap. Han samarbeider med noen mindre kjente artister fra både Storbritannia og USA, og bruker sitt hjemmestudio til å skape beats og låter som har fått oppmerksomhet på plattformer som Spotify, SoundCloud og YouTube.

I et intervju med EFL uttalte han: 

Musikken hans er introspektiv og eksperimentell, og han har gitt ut 11 album per september 2025.

### Diskografi
**Album**

* 2020 – *Nex Gen Genius*
* 2020 – *Alone Together*
* 2021 – *Change On Me*
* 2022 - *Way Of Life*
* 2022 - *Call Out My Name*
* 2023 – *Infinity*
* 2024 – *Eternity*
* 2024 – *Astro Elements*
* 2025 – *Stardom*
* 2025 – *Galaxy: Summer Files*
* 2025 – *Home To You*

**EP**

* 2021 - *Last Nights Project* (med Lil Zy)

**Singler**

* 2021 – «The Only One» (med JBE Metro & OneWayX) [Remix]
* 2021 - «Come For Me» (med Sayma & BarzSentral)
* 2021 – «New Drip» (med Lil Zy)
* 2021 – «Rhyming» (med Young O)
* 2022 – «Come Over» (med LL & Arma Nausy)
* 2022 – «Go Agaist Me» (med Rider Banko, FeezReflex & Cole VII)
* 2022 – «Movement»
* 2022 – «Come Over»
* 2023 - «We Made It» (med Foeva & Fisca Flo)
* 2024 – «A Million Little Stars» (med R Larralde & Grafezy)
* 2024 – «Leave The City» (med Part Potion)
* 2024 – «Do The Most» (med Ryder & Keemz Monclizi)
* 2025 – «Attachments» (med Way Nomelody & Deshane Sille)
* 2025 – «Caravan» (med Jenavine)
* 2025 – «Lose It All» (med Lil Draxcho)
* 2025 – «Olah» (med Bennine Ace & Kahn Lowrer)
* 2025 – «V.I.P» (med Sellines & Dine Lawol)

## Referanser


## Eksterne lenker
* 
*  Thelo Aasgaard – Wigan Athletic
*  Thelo Aasgaard – Luton Town